Екібастұз — Көкшетау (әуе электр желісі)

Екібастұз — Көкшетау әуе электр желісі — Қазақстанда орналасқан, Екібастұздан Көкшетауға дейін әлемдегі ең жоғары кернеуі бар айнымалы токтың әуе электр желісі. Ол "Итат — Барнауыл — Екібастұз — Көкшетау — Қостанай — Челябі" (Сібір — Қазақстан — Орал) әуе электр желісінің бір бөлігі. Жобаланған кернеуі 1150 кВ. 
Ұзындығы  432 километр, тіректерінің орташа биіктігі 45 метр. Фазалардың тарамдалуы қолданылады: бір фаза 8 бөлек сымнан тұрады, аралықтардың арасында орналасқан өткізгіштің салмағы 50 тоннаны құрайды. 
Сібір — Қазақстан — Орал желісінің ұзындығы 2344 километр болса, оның 1421 километрі Қазақстанда орналасқан.